MS Liberty of the Seas

** Liberty of the Seas** je 
norveško-američki brod za krstarenje, izgrađen 2007. u finskom brodogradilištu *Aker Finnyards* u gradu Turku, za kompaniju *Royal Caribbean International*. Drugi izgrađeni brod iz klase *Freedom*. Do izgradnje cruisera *[[Oasis of the Seas]]* 2009., bio je zajedno s blizancima *[[Freedom of the Seas]]* i *[[Independence of the Seas]]* najveći putnički brod na svijetu.

## Izgradnja
Izgradnja u suhom doku brodogradlišta *Aker Yards* (današnji *STX Shipbuilding*) gdje su također izgrađeni i ostali brodovi klase *Freedom*, započela je 2005., i trajala je 18 mjeseci. Po dovršenju 2007. pridružio se svome blizancu *Freedom of the Seas* u primatu najvećeg putničkog broda na svijetu. Isprva je najavljeno da brod biti nazvan *Endeavour of the Seas*, ali kasnije je to promijenjeno. 19. travnja 2007., isporučen je kompaniji Royal Caribbean International, te je 22. istog mjeseca posjetio Southampton na promotivnom putovanju. 3. svibnja stigao je u New York gdje je 18. svibnja obavljena ceremonija krštenja, te je idućeg dana isplovio na prvo putovanje. Iako 2,4 m uži, 6 m kraći, s 1,5 m manjim gazom, 8,3 m niži i 8,5 čvorova sporiji, *Liberty of the Seas* smatra se većim od britanskog transatlantika *[[Queen Mary 2]]* radi veće tonaže. Dok je bruto tonaža bila procijenjena između 154&nbsp;000 brt i 160&nbsp;000 brt, službena procjena norveškog pomorskog klasifikacijskog društva *Det Norske Veritas*, je 154&nbsp;407 brt, što ga u odnosu na 148&nbsp;528 brt *QM2*, čini zajedno sa svojim blizancima trenutno najvećim putničkim brodom. Cijena izgradnje je 870 milijuna američkih dolara.

## Tehničke karakteristike

*Liberty of the Seas* je dugačak 338,91 m i širok 56,08 m. Plovi brzinom od 21,6 čvorova (40&nbsp;km/h), što omogućavaju 6 *[[Wärtsilä]]* 46 V12 dizel motora, svaki 12,6 MW (17&nbsp;000 ks), 514 rpm. Potisak omogućavaju 3 *Asea Brown Boveri (ABB) Azipod* pogonske elektro-gondole - jedna fiksna, dvije azimutne, ukupne snage 42 MW. Brod također raspolaže s 4 dodatna pramčana potisnika radi lakšeg manevriranja u lukama i 30 čamaca za spašavanje. Potrošnja goriva je 12,80 t na sat,

## Interijeri
*Liberty of the Seas* raspolaže s 18 paluba, od kojih 15 za putnike. 242 vanjske kabine bez balkona (cca. 15 m²), 842 kabine s balkonom (cca. 19 m²), 733 unutarnje kabine (172 s pogledom na unutrašnju promenadu). Najveći, predsjednički apartman ima 113 m². Standardni kapacitet putnika je 3600, ili 4370 pri maksimalnoj popunjenosti, što zajedno s posadom od 1360, čini ukupno 5730 ljudi na brodu. Također se ističu 135 m dugačka, 9 m široka i četiri palube visoka središnja šetno-trgovačka paluba (*Royal Promenade*) oko koje su koncentrirani glavni restorani, trgovački i zabavni centri, biblioteka i teatar s 1350 sjedećih mjesta.

## Destinacije
*Liberty of the Seas* trenutno plovi izmjenjujući sedmodnevne itinerere za istočne i zapadne Karibe s polascima iz Miamija na Floridi. Istočni Karibi: Pristajanja u Miami Florida, San Juan Puerto Rico, Philipsburg St. Maarten, Labadee Haiti, Miami Florida. Zapadni Karibi s pristajanjima u Labadee Haiti,
Montego Bay Jamajka, Georgetown Grand Cayman, Cozumel Meksiko, Miami Florida.

## Povezano
* **[[Klasa Freedom]]**
** *[[MS Freedom of the Seas]]*
** *[[MS Independence of the Seas]]*

## Galerija

Datoteka:Liberty Of The Seas.jpg|San Juan, Puerto Rico, 3. rujna 2007.
Datoteka:Liberty of the Seas2.jpg|Labadee, Haiti, 21. travnja 2008.
Datoteka:Liberty of the Seas Miami 1.JPG|Miami, Florida, 21. veljače 2009.
Datoteka:Liberty of the Seas1.jpg|Cozumel, Meksiko, 24. travnja 2008.


## Izvori

## Vanjske veze

* Službena stranica - royalcaribbean.com 
* stxeurope.com  
* DET NORSKE VERITAS  
* Foto galerija - libertyoftheseasondemand.com  
* Foto galerija - cruises.about.com  
* beyondships.com  
* cruiseclues.com  
* seascanner.com 
* cruiseweb.com  
* Foto galerija - cruiseweb.com  
* Trenutna lokacija broda - sailwx.info